ફ્રાંસીસી સામયિક ચાર્લીએબ્દો દ્વારા બર્સિલોના આતંકી હુમલા બાદ ફરી એક વખત ઇસ્લામિક આતંકવાદ પર જોરદાર કટાક્ષ કરાયો છે. સામયિકે પોતાના મુખપૃષ્ઠ પર તાજેતરમાં સ્પેનમાં થયેલ આતંકવાદી હુમલા સંબંધિત એક કાર્ટૂન છાપ્યું છે. કાર્ટૂનમાં વાનની ટક્કરને કારણે લોહીમાં લથપથ બે લોકોને જમીન પર પડેલા બતાવવામાં આવ્યા છે. તેની સાથે લખ્યું છે કે ઇસ્લામ શાંતિનો સનાતન ધર્મ છે. ઉલ્લેખનીય છે કે સ્પેનના બર્સિલોમાં આતંકવાદીઓ દ્વારા એક વાનને ભીડમાં ઘુસાડી દઈ ૧૪ લોકોને કચડી નાખવામાં આવ્યા હતા. આ હુમલામાં ૧૦૦થી વધુ લોકો ઘાયલ થયા હતા.